2. PIELIKUMS

Liepājas valstspilsētas pašvaldības

domes 2024. gada 19. decembra

noteikumiem Nr.9

**LĪGUMS Nr. \_\_\_\_\_\_\_\_\_\_\_**

*Par līdzfinansējuma piešķiršanu*

Liepājā *Līguma parakstīšanas datums ir pēdējā pievienotā droša elektroniskā paraksta*

*laika zīmoga datums*

**Liepājas valstspilsētas pašvaldības iestāde “Liepājas Izglītības pārvalde”** (turpmāk – pārvalde), tās vadītājas Ingas Ekuzes personā, kura rīkojas uz pārvaldes nolikuma pamata, no vienas puses, un

**“\_\_\_\_\_\_\_\_\_\_\_\_\_\_”,** reģ. Nr. \_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_ personā (turpmāk – projekta īstenotājs), no otras puses, turpmāk kopā – puses un atsevišķi – puse,

pamatojoties uz Liepājas valstspilsētas pašvaldības domes 2024. gada 19. decembra noteikumiem Nr.\_\_\_ “Liepājas valstspilsētas bērnu un jauniešu nometņu projektu līdzfinansēšanas konkursa noteikumi” un konkursa komisijas 2025. gada \_\_\_\_\_\_\_\_\_\_lēmumu (sēdes protokols Nr.\_\_\_\_), noslēdz šādu līgumu (turpmāk – līgums).

1. **LĪGUMA PRIEKŠMETS**
   1. Pārvalde, atbilstoši noteikumiem, konkursa komisijas lēmumam un līguma nosacījumiem, līdzfinansē atbalstītā projekta “\_\_\_\_\_\_\_\_\_\_\_” (turpmāk – projekts) īstenošanu, piešķirot šajā līgumā paredzēto finansiālo atbalstu.
   2. Projekta īstenošanas termiņš ir no \_\_\_\_\_\_\_\_\_\_ līdz \_\_\_\_\_\_\_\_\_.
   3. Nometnes vadītājs – \_\_\_\_\_\_\_\_\_; apliecības Nr.\_\_\_\_\_\_\_\_\_\_\_).
   4. Nometnes norises laiks ir no \_\_\_\_\_\_\_\_\_\_ līdz \_\_\_\_\_\_\_\_\_.
   5. Projektā iesaistīto dalībnieku skaits – \_\_\_\_\_\_\_\_\_\_\_\_\_\_\_\_\_
   6. Projekta īstenošanas vieta – \_\_\_\_\_\_\_\_\_\_\_\_.
2. **LĪDZFINANSĒJUMS, TĀ PIEŠĶIRŠANAS UN ATMAKSAS KĀRTĪBA**
   1. Projekta kopējās izmaksas ir \_\_\_\_\_\_\_\_\_\_ EUR, no kurām pašvaldības līdzfinansējumu veido \_\_\_\_\_\_\_\_\_\_\_\_\_\_\_ EUR(\_\_\_\_\_\_\_\_ \_\_\_\_\_\_\_\_\_\_\_ *euro*).
   2. Pašvaldības līguma 2.1. punktā norādītais līdzfinansējums tiek pārskaitīts projekta īstenotājam uz līgumā norādīto kredītiestādes kontu 5 (piecu) dienu laikā pēc līguma spēkā stāšanās dienas.
   3. Pārvaldei ir tiesības pieprasīt projekta īstenotājam atmaksāt izmaksāto līdzfinansējumu vai tā daļu, un projekta īstenotājam ir pienākums 20 (divdesmit) dienu laikā no pārvaldes pieprasījuma saņemšanas dienas atmaksāt visu pieprasīto summu projekta īstenošanas gaitā, ja konstatēts, ka:
      1. līdzfinansējums ir piešķirts uz nepatiesu vai nepilnīgu datu pamata;
      2. projekta īstenotājs neievēro vai nepienācīgi pilda līguma noteikumus;
      3. ir mainījušies apstākļi, kas bijuši lēmuma par līdzfinansējuma piešķiršanu pamatā;
      4. projekta īstenotāja atskaitē sniegtais saņemtā atbalsta izlietojums nav attiecināms projekta pieteikumā apstiprinātajam saturam;
      5. projekta īstenotājs nav ievērojis līdzfinansējuma noteikumos, līgumā vai lēmumos, kas saistīti ar līdzfinansējuma piešķiršanu, un citos nometņu darbību regulējošos normatīvajos aktos noteiktās prasības vai nosacījumus;
      6. netiek ievērots līgumā minētais projekta darbības un rezultātu pārskata un piešķirtā līdzfinansējuma izlietojuma atskaites iesniegšanas termiņš.
   4. Visus projekta īstenošanas laikā konstatētos neatbilstošos izdevumus vai sadārdzinājuma izmaksas projekta īstenotājs sedz no saviem līdzekļiem.
   5. Projekta īstenotājam ir pienākums atmaksāt pārvaldei neizlietoto līdzfinansējuma daļu:
      1. ja nav iesniegti attaisnojuma dokumenti par piešķirto līdzfinansējumu;
      2. ja līdzfinansējums nav izlietots pilnā apmērā sakarā ar to, ka projekta aktivitātes nav tikušas rīkotas tādā apmērā, kā paredzēts projekta pieteikumā.
3. **PUŠU TIESĪBAS UN PIENĀKUMI**
   1. Projekta īstenotājs apņemas:
      1. kvalitatīvi un noteiktajā laikā īstenot projekta aktivitātes atbilstoši līgumam, tā pielikumam, noteikumiem u.c. ar līdzfinansējuma piešķiršanu saistītiem dokumentiem;
      2. nodrošināt līdzfinansējuma izlietošanu atbilstoši līguma un noteikumu nosacījumiem;
      3. nodrošināt visus nodokļu maksājumus, kas attiecināmi uz projekta īstenotāju un projekta īstenošanu;
      4. projekta īstenotājs nav tiesīgs lūgt no pašvaldības papildu finansējuma piešķiršanu;
      5. nodrošināt pašu finansējumu, ja tāds nepieciešams pilnīgai projekta īstenošanai atbilstoši līguma un noteikumu nosacījumiem;
      6. bez iepriekšējās rakstiskas saskaņošanas ar pārvaldi neveikt izmaiņas projekta aktivitātēs, to īstenošanas ilgumā vai budžetā;
      7. ar projekta īstenošanu saistītos finanšu darījumus veikt bezskaidras naudas norēķinu veidā, kas ir pamatoti ar izdevumus pamatojošiem dokumentiem atbilstoši Latvijas Republikas normatīvo aktu prasībām;
      8. visā ar līgumu un projekta īstenošanu saistītajā dokumentācijā, t.sk. darījumu un maksājumu dokumentos, norādīt atsauci uz šo līgumu (norādīt līguma Nr.);
      9. nodrošināt, ka visas ar projekta īstenošanu saistītās izmaksas ir apmaksātas un pakalpojumi ir sniegti līguma darbības termiņā, kā arī uzskaitītas projekta īstenotāja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina atbilstoši attaisnojuma dokumentu oriģināli;
      10. nodrošināt pārvaldes pārstāvim iespēju veikt projekta aktivitāšu norišu pārbaudi jebkurā projekta stadijā. Pēc pārvaldes pieprasījuma 5 (piecu) dienu laikā rakstveidā sniegt informāciju par projekta īstenošanas sagatavošanas un realizācijas gaitu, kā arī nekavējoties informēt par šķēršļiem, kas varētu ietekmēt projekta īstenošanas kvalitāti vai izpildi atbilstoši līguma noteikumiem;
      11. pēc pārvaldes pieprasījuma 5 (piecas) dienu laikā iesniegt projekta ietvaros veikto izmaksu pamatojošos dokumentus;
      12. nodrošināt ar projekta īstenošanu saistītu un aktivitāšu pamatojošu dokumentu oriģinālu saglabāšanu visā projekta īstenošanas laikā un 5 (piecus) gadus pēc projekta īstenošanas beigām;
      13. kompensēt zaudējumus, kas radušies Izglītības pārvaldei vai pašvaldībai projekta īstenotāja vai viņa iesaistīto trešo personu vainas vai neuzmanības dēļ 10 (desmit) darba dienu laikā no pretenzijas nosūtīšanas dienas;
      14. nodrošināt, ka norāde par pašvaldības atbalstu projekta īstenotāja projektā tiek iekļauta visos, ar projektu saistītajos paziņojumos, reklāmās, publiskajās runās, iespieddarbos, dokumentos.
   2. Pārvalde:
      1. apņemas veikt līgumā paredzētā līdzfinansējuma izmaksu;
      2. veic līgumā minēto atskaišu pārbaudi un kontroli, par konstatētajām neatbilstībām vai trūkumiem informējot projekta īstenotāju;
      3. apņemas paziņot projekta īstenotājam par apstākļiem, kas varētu ietekmēt līgumā paredzēto pārvaldes saistību izpildi vai izraisīt izpildes termiņa kavējumu;
      4. pārvaldes speciālisti ir tiesīgi veikt projekta īstenošanas gaitas un finanšu līdzekļu izlietojuma pārbaudi, kā arī nometnes saturiskās programmas pārbaudi nometnes darbības laikā;
      5. ir tiesīga vienpusēji izbeigt līgumu, kā arī pieprasīt projekta īstenotājam līdzfinansējuma pilnu vai daļēju atmaksu, ja projekta īstenotājs nepilda līguma nosacījumus vai izlietojis līdzfinansējumu neatbilstoši līgumam, tā pielikumiem un citiem ar līdzfinansējuma piešķiršanu saistītiem pašvaldības lēmumiem;
      6. nav atbildīga par sūdzībām, kas izriet no līguma un ir saistītas ar projekta īstenotājam radītiem zaudējumiem projekta īstenošanas gaitā. Pārvalde nepieņem kompensāciju, zaudējumu atlīdzības vai citu maksājumu pieprasījumus, kas balstīti uz šādām sūdzībām.
4. **ATSKAIŠU IESNIEGŠANA, PROJEKTA NODOŠANA – PIEŅEMŠANA**
   1. Piecpadsmit darba dienu laikā pēc projekta īstenošanas, projekta pieteicējs Liepājas e-pakalpojumu sistēmā [www.pieteikumi.liepaja.lv](http://www.pieteikumi.liepaja.lv) tiešsaistē iesniedz projekta darbības un rezultātu pārskatu un piešķirtā līdzfinansējuma izlietojuma atskaiti, pamatojot to ar attaisnojošu maksājumu dokumentu kopijām.
   2. Ja līguma 4.1. punktā minētajos dokumentos ir konstatētas neatbilstības vai iztrūkstoša informācija, pārvalde projekta īstenotājam nosūta elektronisku paziņojumu par konstatētajiem trūkumiem.
   3. Projekta īstenotājs 3 (trīs) dienu laikā pēc līguma 4.2. punktā minēto iebildumu saņemšanas veic nepieciešamos labojumus un precizējumus Liepājas e-pakalpojumu sistēmā.
   4. Ja projekta īstenotājs nav ievērojis līguma 4.3. punktā minēto termiņu, nav novērsis pārvaldes norādītos trūkumus, pārvalde ir tiesīga atprasīt projekta īstenotājam piešķirtā līdzfinansējuma atmaksu.
5. **PUŠU ATBILDĪBA**
   1. Par līgumsaistību neizpildi vai nepilnīgu izpildi puses ir atbildīgas saskaņā ar spēkā esošajiem normatīvajiem aktiem, līguma noteikumiem, līdzfinansējuma noteikumiem un citiem ar finansējuma piešķiršanu saistošiem pašvaldības lēmumiem.
   2. Puses apņemas neizpaust trešajām personām informāciju, kas saistīta ar līgumu un ko tās saņēmušas, vai kas tām kļuvusi zināma līguma izpildes laikā no otras puses, izņemot gadījumus, kad informācijas izpaušanas pienākumu nosaka normatīvie akti.
   3. Parakstot līgumu projekta īstenotājs apliecina, ka projekts netiek, nav ticis un netiks finansēts/līdzfinansēts no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem, un projekta ietvaros plānotās darbības nepārklājas ar darbībām, kas tiek finansētas/līdzfinansētas no Eiropas Savienības un citu ārvalstu finanšu instrumentiem, kā arī no valsts un pašvaldību budžeta līdzekļiem.
6. **NEPĀRVARAMA VARA**
   1. Puses nav atbildīgas par līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem šā līguma izpratnē saprotama tādu apstākļu vai notikumu iestāšanās, no kuriem pusei nav iespējams izvairīties un kuru sekas nav iespējams pārvarēt; kurus līguma slēgšanas brīdī nebija iespējams paredzēt; kas nav radušies puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši pusi, kura atsaucas uz nepārvaramu varu.
   2. Nepārvaramas varas apstākļu iestāšanās gadījumā puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā puses vienojas par saistību izpildes pagarinājumu. Ja puse nav izpildījusi šajā punktā paredzēto paziņošanas pienākumu, tā netiek atbrīvota no līguma saistību izpildes.
   3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai pusei ir tiesības vienpusēji atkāpties no šā līguma, par to rakstveidā informējot otru pusi. Šādā gadījumā puses vienojas par savstarpējo norēķinu apmēru un to segšanas kārtību.
   4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami līguma izpildei u.tml. apstākļi (ja vien minētās problēmas neizriet tieši no nepārvaramas varas).
7. **LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**
   1. Līgums stājas spēkā tā parakstīšanas dienā un ir spēkā līdz pušu saistību pilnīgai izpildei vai tā izbeigšanai līgumā noteiktajā kārtībā.
   2. Līgumattiecības uzskatāmas par pabeigtām, kad puses pilnībā izpildījušas savstarpējās saistības un starp tām pilnīgi nokārtoti savstarpējie norēķini, nepastāv domstarpības par iesniegtajām atskaitēm un pārskatiem.
   3. Pusēm rakstveidā vienojoties, līgumu var grozīt, ja radušies apstākļi, kas nepastāvēja līguma noslēgšanas brīdī un kuri var būtiski ietekmēt projekta īstenošanu. Grozījumi nedrīkst ietekmēt projekta mērķi.
   4. Pārvaldei ir tiesības vienpusēji izbeigt līgumu pirms tajā noteikto saistību izpildes, nosūtot paziņojumu un norādot izbeigšanas datumu, ja projekta īstenotājs nepilda līguma saistības vai pārkāpis līguma, līdzfinansēšanas noteikumu vai citos pašvaldības lēmumos minētos nosacījumus, kas attiecināmi uz līdzfinansējuma piešķiršanu un izlietošanu.
   5. Projekta īstenotājam, ja tas vienpusēji vēlas izbeigt līgumu pirms līguma saistību izpildes, ir jāiesniedz pārvaldei paziņojums, norādot izbeigšanas pamatojumu. Šādā gadījumā puses vienojas par faktiski īstenoto projekta daļu veic savstarpējo norēķinu salīdzināšanu un vienojas par savstarpējo šo norēķinu veikšanu.
   6. Līguma 7.5. punktā minētajā gadījumā pašvaldībai ir tiesības atprasīt projekta īstenotājam visu piešķirto finansējumu faktiski piešķirtā finansējuma apmērā, nevērtējot projekta īstenoto daļu.
8. **CITI**[**NOTEIKUMI**](https://likumi.lv/ta/id/302043)
   1. Ja kāds no līguma noteikumiem zaudē spēku, tad tas neietekmē citus līguma noteikumus.
   2. Ja kāda no pusēm tiek reorganizēta, līgums paliek spēkā un tā noteikumi ir saistoši pušu saistību pārņēmējiem.
   3. Puses apņemas vienas darba dienas laikā no izmaiņu veikšanas dienas paziņot otrai pusei par izmaiņām rekvizītos vai informācijā, kas attiecas uz pušu kontaktpersonām.
   4. Puses vienojas, ka savstarpējai komunikācijai ir tiesīgas izmantot elektronisko pastu un telefonu, un visa informācija, kas šādā veidā tiks nodota otrai pusei, tiks uzskatīta par savstarpēji saistošu, ja netiks saņemti otras puses iebildumi.
   5. Puses vienojas, ka visa korespondence, ko puses šā līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu septītajā dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām e-pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
   6. Visus ar līgumu saistītos strīdus un domstarpības puses risina savstarpēju pārrunu ceļā. Ja šādā veidā vienošanās nav panākta, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
   7. Pušu kontaktpersonas līguma darbības laikā:
      1. Pārvaldes kontaktpersona: \_\_\_\_\_\_\_, tālr. \_\_\_\_\_\_\_\_\_\_, e-pasta adrese: \_\_\_\_\_\_\_;
      2. Projekta īstenotāja kontaktpersona: \_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_.
   8. Līgums un tā pielikumi noformēti un parakstīti elektroniskā dokumenta veidā kopā uz \_\_\_\_\_\_\_\_ (\_\_\_\_\_\_\_\_\_\_\_) lapām.
   9. Līguma neatņemama sastāvdaļa ir pielikums – \_\_\_\_\_\_\_\_\_\_\_\_\_ uz \_\_\_\_ (\_\_\_\_\_\_\_\_\_\_\_) lapām;

**9. PUŠU REKVIZĪTI UN PARAKSTI**

|  |  |
| --- | --- |
| Liepājas Izglītības pārvalde  Reģ. Nr.  Peldu iela 5, Liepāja, LV-3401  Banka  Kods  Konts: | “\_\_\_\_\_\_\_\_\_\_\_\_\_\_\_\_\_”  Reģ. Nr.  Adrese \_\_\_\_\_\_\_\_, Liepāja, LV-3401  Banka  Kods  Konts: |

1. Ekuze